OpenLLM-France/wikimedia huggingface dataset:
# Duo de corda núm. 1 (Mozart)

El Duo de corda núm. 1 en sol major, K. 423, és una obra de Wolfgang Amadeus Mozart per a violí i viola escrita l'estiu de 1783. És el primer dels dos duos que Mozart va compondre per a completar la sèrie de sis duets que Michael Haydn havia d'enviar al Príncep-arquebisbe de Salzburg, Hieronymus von Colloredo. La sèrie de sis duos fou presentada com una obra tota de Haydn, i Colloredo fou incapaç de «detectar-hi l'evident treball de Mozart».

## Anàlisi musical

Consta de tres moviments:
* Allegro, en compàs 4/4.
* Adagio
* Rondeau: Allegro, en do major i compàs 3/4.
Tant els duos de Mozart com els de Haydn fan que la viola faci moltes dobles cordes; però el que diferencia els duos de Mozart és que la viola també fa passatges amb intervals de setzena, gairebé en igual proporció al violí. Robbins Landon observa en particular el cas d'aquest duo K. 423, en el qual Mozart mostra tot el coneixement que havia anat desenvolupant al compondre el seu Quartet de corda núm. 14 en sol major, K. 387, en el que el finale estava influït per la Simfonia núm. 23 de Michael Haydn.
Transportant la part de la viola una octava descendent i fent servir la clau de fa, la peça queda completament preparada per a ser interpretada per un violoncel.

## Notes

* ↑ Duo de corda o Duo per a violí i viola
* ↑ Werner Rainer ha editat aquesta transcripció a Verlag Doblinger.

## Referències

* ↑ Anja Bensieck, Vorwort to Mozart Streichduos. München: G. Henle Verlag (1997): III – IV
* ↑ John N. Burk, Mozart and His Music. Nova York: Random House (1959): 140
* ↑ H. C. Robbins Landon, Mozart Compendium. Londres: Thames and Hudson (1990): 296

## Enllaços externs

* Duo per a violí i viola núm. 1, K. 423: Partitura i Informe crític (alemany) al Neue Mozart-Ausgabe
# Alejandro García Peña

Alejandro García Peña, més conegut com a Álex García o Collantes (Bilbao, Biscaia, 24 de setembre de 1984) és un futbolista retirat. Jugà com a migcampista.

## Trajectòria

Nascut a Bilbao (Biscaia) el 24 de setembre de 1984, es va criar a Cantàbria. Es formà a les categories inferiors del Gama de Bárcena de Cicero. Jugà com a migcampista de banda, a l'extrem esquerra del camp. Després va passar al Racing de Santander, que va significar el seu debut a primera divisió el 2006.
La resta de la seva carrera ha romàs a segona divisió i segona divisió B. El 2006 va fitxar-lo per tres anys l'Athletic de Bilbao per al seu filial. La següent temporada va estar al Vila-real CF, però no va arribar a debutar. El 2008 va fitxar pel Real Jaén, on va jugar dues temporades, després va passar a la SD Eibar, el CF Badalona i la temporada de 2012-2013 al CD Guadalajara. El 2013 va jugar al Sestao River i la temporada 2014-2015 va passar al CD Mirandés.
El 2016 va ser fitxat pel CD Tenerife i la temporada 2017-2018 tornà al Racing. Finalment, jugà la dues darreres temporades al Cacereño, a segona divisió. Se li va assignar el dorsal 11 i la samarreta lluí el nom «Collantes», en honor al seu pare. El 2020 va anunciar la seva retirada del futbol de competició i, alhora, es va anunciar el seu nomenament com a ajudant de l'entrenador Julio Cobos.

## Referències

* 1 2 3 4 Ortiz, José María «Alex García, de histórico del césped a la aventura del banquillo». El Periódico de Extremadura, 14-08-2020.
* 1 2 3 4 E. P. E. «Álex García, ‘Collantes', es el vigésimo jugador del Cacereño». El Periódico de Extremadura, 13-09-2018.
* ↑ J. A. L. «Álex García, primer fichaje del Mirandés». Diario de Burgos, 22-06-2014.
* ↑ «Alex García e Iñaki fueron presentados con el Tenerife». As, 13-07-2016.

## Enllaços externs

* Fitxa del jugador
* "El millor, les ganes de fer quelcom gran enguany"
# Adam Lisewski

Adam Lisewski (Varsòvia, 20 de gener de 1944 - Varsòvia, 23 de febrer de 2023) fou un tirador d'esgrima polonès, especialista en floret, que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on disputà dues proves del programa d'esgrima. En la prova del floret per equips guanyà la medalla de bronze, mentre en la del floret individual quedà eliminat en sèries.
En el seu palmarès també destaquen quatre medalles al Campionat del Món d'esgrima, dues de plata i dues de bronze, entre les edicions de 1965 i 1971, així com dues medalles d'or, una de plata i una de bronze a les Universíades de 1963. A nivell nacional guanyà dos campionats de Polònia de floret, el 1967 i 1971.

## Referències

* ↑ «Zmarł Adam Lisewski, medalista olimpijski w szermierce» (en polonès). sport.tvp.pl, 23-02-2023 [Consulta: 24 febrer 2023].
* 1 2 «Olympedia – Adam Lisewski». [Consulta: 2 agost 2023].
* ↑ «Adam Lisewski (1944-2023) – Polski Komitet Olimpijski» (en polonès). [Consulta: 2 agost 2023].
# Olmitz

Olmitz és una població dels Estats Units a l'estat de Kansas. Segons el cens del 2000 tenia 138 habitants.

## Demografia

Segons el cens del 2000, Olmitz tenia 138 habitants, 62 habitatges, i 37 famílies. La densitat de població era de 313,4 habitants/km².
Dels 62 habitatges en un 32,3% hi vivien nens de menys de 18 anys, en un 46,8% hi vivien parelles casades, en un 8,1% dones solteres, i en un 40,3% no eren unitats familiars. En el 37,1% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 3.
Per edats la població es repartia de la següent manera: un 27,5% tenia menys de 18 anys, un 8% entre 18 i 24, un 27,5% entre 25 i 44, un 21% de 45 a 60 i un 15,9% 65 anys o més.
L'edat mediana era de 37 anys. Per cada 100 dones de 18 o més anys hi havia 104,1 homes.
La renda mediana per habitatge era de 31.429 $ i la renda mediana per família de 34.500 $. Els homes tenien una renda mediana de 25.500 $ mentre que les dones 13.333 $. La renda per capita de la població era de 12.998 $. Entorn de l'11,9% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Olmitz». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Olmitz». American Fact Finder. Oficina del Cens dels Estats Units, 12-01-2010.
# Campionat Sud-americà de futbol de 1955

El Campionat sud-americà de futbol de 1955 es disputà a Xile i fou guanyat per Argentina amb Xile com a finalista.
Brasil, Bolívia, i Colòmbia abandonaren la competició.
Rodolfo Micheli de l'Argentina esdevingué màxim golejador amb 8 gols.

## Estadis

* Santiago
* Estadio Nacional de Chile
* Capacitat: 70.000

## Ronda final

| Equip | PJ | PG | PE | PP | GF | GC | DG | Pts |
| Argentina | 5 | 4 | 1 | 0 | 18 | 6 | +12 | 9 |
| Xile | 5 | 3 | 1 | 1 | 19 | 8 | +11 | 7 |
| Perú | 5 | 2 | 2 | 1 | 13 | 11 | +2 | 6 |
| Uruguai | 5 | 2 | 1 | 2 | 12 | 12 | 0 | 5 |
| Paraguai | 5 | 1 | 1 | 3 | 7 | 14 | −7 | 3 |
| Equador | 5 | 0 | 0 | 5 | 4 | 22 | −18 | 0 |
| Xile | 7–1 | Equador |
| Enrique Hormazábal 27', 47', 53' Díaz Zambrano 31', 35' René Meléndez 33' Jorge Robledo 55' | | Washington Villacreses 64' |
| Argentina | 5–3 | Paraguai |
| Rodolfo Micheli 5', 18' (pen.), 64', 83' José Borello 74' | | Máximo Rolón 13' Eulogio Martínez 47' Salvador Villalba 89' |
| Xile | 5–4 | Perú |
| Manuel Muñoz 9' Jorge Robledo 13', 57' Enrique Hormazábal 52' Ramírez Banda 84' | | Félix Castillo 35' Guillermo Barbadillo 62' Cornelio Heredia 63' (pen.) Gómez Sánchez 83' |
| Uruguai | 3–1 | Paraguai |
| Carlos Borges 2' Julio Abbadie 5' Óscar Míguez 86' (pen.) | | Máximo Rolón 23' |
| Argentina | 4–0 | Equador |
| Ricardo Bonelli 11' Ernesto Grillo 24' Rodolfo Micheli 28' José Borello 71' | | |
| Perú | 4–2 | Equador |
| Gómez Sánchez 11', 15' Honorato Gonzabay 29' (p.p.), 88' (p.p.) | | Isidro Matute 34', 61' |
| Xile | 2–2 | Uruguai |
| Manuel Muñoz 30' Enrique Hormazábal 72' | | Américo Galván 24', 41' |
| Paraguai | 2–0 | Equador |
| Máximo Rolón 16', 32' (pen.) | | |
| Argentina | 2–2 | Perú |
| Ernesto Grillo 7' Carlos Cecconato 41' | | Gómez Sánchez 23', 57' |
| Xile | 5–0 | Paraguai |
| René Meléndez 10', 52' Manuel Muñoz 77', 79' Enrique Hormazábal 82' | | |
| Perú | 1–1 | Paraguai |
| Alberto Terry 33' | | Máximo Rolón 65' |
| Uruguai | 5–1 | Equador |
| Américo Galván 4' Óscar Míguez 12' Julio Abbadie 26', 80' Julio Pérez 54' | | Isidro Matute 36' |
| Argentina | 6–1 | Uruguai |
| Rodolfo Micheli 37', 61' Ángel Labruna 39', 71', 87' José Borello 76' | | Óscar Míguez 32' |
| Perú | 2–1 | Uruguai |
| Roberto Castillo 11' Gómez Sánchez 68' | | Walter Morel 72' |
| Argentina | 1–0 | Xile |
| Rodolfo Micheli 59' | | |

## Resultat

* Campionat Sud-americà 1955
* Argentina Desè títol

## Golejadors
### 8 gols

* Rodolfo Micheli

### 6 gols

* Enrique Hormazabal
* Gómez Sánchez

### 5 gols

* Maximo Rolón

### 4 gols

* Manuel Muñoz

### 3 gols

* José Borello
* Ángel Labruna
* Jorge Robledo
* René Meléndez
* Isidro Matute
* Julio Abbadie
* Américo Galván
* Óscar Míguez

### 2 gols

* Ernesto Grillo
* Guillermo Díaz Zambrano

### 1 gol

* Ricardo Bonelli
* Carlos Cecconato
* Jaime Ramírez Banda
* Washington Villacreses
* Eulogio Martínez
* Salvador Villalba
* Guillermo Barbadillo
* Félix Castillo
* Cornelio Heredia
* Roberto Castillo
* Alberto Terry
* Carlos Borges
* Julio Pérez
* Walter Morel

### Pròpia porta

* Honorato Gonzabay (2 per Perú)

## Referències

* 1 2 3 Campionat sud-americà de futbol 1955 a RSSSF
# Quartet per a oboè (Mozart)

El Quartet per a oboè i corda en fa major, K. 370 (368b), és una obra composta per Wolfgang Amadeus Mozart a principis de 1781. El quartet està orquestrat per a oboè, violí, viola i violoncel. El 1780, Mozart va rebre una invitació per assistir a Múnic i visitar a l'Elector Carles II Teodor de Baviera; li havia encarregat l'òpera Idomeneo per a una celebració de carnaval. Mentre estava a Múnic, Mozart va reprendre la seva amistat amb Friedrich Ramm, un virtuós oboista de l'orquestra de Múnic i va compondre aquest quartet per a ell.
Consta de tres moviments:
* Allegro
* Adagio
* Rondeau: Allegro
La seva interpretació dura uns 15 minuts.

## Audició

Interpretació de Laila Storch (oboè) i el Philadelphia Quartet.
Quartet per a oboè en fa major, K. 370 :
* 1. Allegro
* 2. Adagio
* 3. Rondeau: Allegro

## Referències

* 1 2 Berger, 284–5

## Bibliografia

* Berger, Melvin. Guide to Chamber Music. Mineola, Nova York: Dover, 2001. ISBN 0-486-41879-0.

## Enllaços externs

* Quartet per a oboè, K. 370: Partitura i Informe crític (alemany) al Neue Mozart-Ausgabe
* Quartet per a oboè, K. 370: Partitura lliure a l'IMSLP.
# Alejandro Mañas García

Alejandro Mañas García (Castelló de la Plana, 1985) és un artista valencià. És doctor en Belles Arts i docent a la UPV.
El 2016 crea el vídeo Sons de la llibertat, exposat al Centre del Carme el 2019. En ell, parla amb persones de Cella que visqueren la Guerra Civil.

## Referències

* 1 2 3 Art contemporani de la Generalitat Valenciana.. IV. Consorci de Museus de la Comunitat Valenciana, p. 46-57. ISBN 978-84-482-6622-6.
* ↑ CMCV, Cultura Online. «ALEJANDRO MAÑAS GARCÍA» (en espanyol europeu), 09-05-2023. [Consulta: 17 maig 2023].
# Offerle

Offerle és una població dels Estats Units a l'estat de Kansas. Segons el cens del 2000 tenia 220 habitants.

## Demografia

Segons el cens del 2000, Offerle tenia 220 habitants, 86 habitatges, i 65 famílies. La densitat de població era de 314,6 habitants/km².
Dels 86 habitatges en un 27,9% hi vivien nens de menys de 18 anys, en un 68,6% hi vivien parelles casades, en un 3,5% dones solteres, i en un 24,4% no eren unitats familiars. En el 23,3% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,03.
Per edats la població es repartia de la següent manera: un 24,1% tenia menys de 18 anys, un 9,5% entre 18 i 24, un 26,8% entre 25 i 44, un 20,9% de 45 a 60 i un 18,6% 65 anys o més.
L'edat mediana era de 40 anys. Per cada 100 dones de 18 o més anys hi havia 103,7 homes.
La renda mediana per habitatge era de 40.208 $ i la renda mediana per família de 41.250 $. Els homes tenien una renda mediana de 30.313 $ mentre que les dones 23.125 $. La renda per capita de la població era de 14.549 $. Entorn del 3,6% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Offerle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Offerle». American Fact Finder. Oficina del Cens dels Estats Units, 12-01-2010.
# Boeing 757

El Boeing 757 és un avió de reacció de fuselatge estret de curt a mig abast manufacturat per Boeing Commercial Airplanes. Eastern Air Lines i British Airways foren les primeres línies aèrees a utilitzar aquest avió per substituir el Boeing 727, i entrà en servei el 1983. Es posà fi a la producció del 757 el 28 d'octubre del 2004 després que se n'haguessin manufacturat 1.050. L'últim avió fou lliurat a Shanghai Airlines el 28 de novembre del 2005. El juliol del 2007, hi havia un total de 1.019 avions Boeing 757 en servei amb línies aèrees.

## Especificacions

| | 757-200 | 757-200F | 757-300 |
| Tripulació de la cabina de vol | Dos | Dos | Dos |
| Capacitat de passatgers típica | 200 (2 classes) 234 (1 classe) | N/A | 243 (2 classes) 289 (1 classe) |
| Longitud | 47,32 m | 47,32 m | 54,47 m |
| Envergadura | 38,05 m | 38,05 m | 38,05 m |
| Altura total | 13,56 m | 13,56 m | 13,56 m |
| Àrea alar | 181,25 m² | 181,25 m² | 181,25 m² |
| Angle en fletxa de l'ala | 25° | 25° | 25° |
| Distància entre els trens d'aterratge davanter i posteriors | 18,29 m | 18,29 m | 22,35 m |
| Amplada de la cabina | 3,54 m | 3,54 m | 3,54 m |
| Llargada de cabina | 36,09 m | 36,09 m | 43,21 m |
| Pes en buit | 57.840 kg | 57.840 kg | 64.590 kg |
| Pes màxima a l'enlairament (MTOW) | 115.680 kg | 115.680 kg | 123.600 kg |
| Distància d'enlairament a MTOW | 2.910 m | 2.910 m | 2.925 m |
| Velocitat de creuer | 0,80 Mach (458 nusos, 850 km/h a altura de creuer de 35.000 peus o 10.660 m)¹ | 0,80 Mach (458 nusos, 850 km/h a altura de creuer de 35.000 peus o 10.660 m)¹ | 0,80 Mach (458 nusos, 850 km/h a altura de creuer de 35.000 peus o 10.660 m)¹ |
| Abast amb càrrega màxima | 3.900 mn (7.222 km) −200WL: 4.100 mn (7.600 km) | 3.150 mn (5.834 km) | 3.395 mn (6.287 km) −300WL: 3.595 mn (6.658 km) |
| Capacitat màxima de combustible | 43.490 L | 42.680 L | 43.400 L |
| Sostre de vol | 42.000 peus (12.800 m) | 42.000 peus (12.800 m) | 42.000 peus (12.800 m) |
| Motors (×2) | Rolls-Royce RB211, Pratt & Whitney PW2037, PW2040, o PW2043 | Rolls-Royce RB211, Pratt & Whitney PW2037, PW2040, o PW2043 | Rolls-Royce RB211, Pratt & Whitney PW2037, PW2040, o PW2043 |
| Empenta (×2) | PW: 171 a 194,54 kN RR: 166 a 191,71 kN | PW: 171 a 194,54 kN RR: 166 a 191,71 kN | PW: 171 a 194,54 kN RR: 166 a 191,71 kN |
Fonts: Boeing 757 airport planning report, and Boeing 757 specifications

## Referències

* ↑ «Boeing Marks Completion of its 757 Commercial Airplane Program». Boeing, 28-10-2004. [Consulta: 26 gener 2011].
* ↑ «757-200/300 Airplane Characteristics for Airport Planning». Boeing. [Consulta: 27 juliol 2011].
* ↑ «Boeing 757 Technical Characteristics». Boeing. [Consulta: 27 juliol 2011].
* ↑ «757-300 Technical Characteristics». Boeing. [Consulta: 27 juliol 2011].
* ↑ «757-200 Freighter Technical Characteristics». Boeing. [Consulta: 27 juliol 2011].
# Mà invisible

El principi de la mà invisible és una forma metafòrica encunyada per l'economista escocès Adam Smith. La trobem en diversos dels seus escrits i de forma especial en La Riquesa de les Nacions. La metàfora intenta descriure el mecanisme pel qual un individu que pretén obtenir un benefici personal i que posa el seu esforç en aconseguir-ho, acaba estimulant l'economia de la seva comunitat i millorant el nivell de benestar d'aquesta, sense que això formés part de les seves pretensions inicials.
       "No és per la benevolència del carnisser, del cerveser ni del forner que esperem poder sopar, sinó perquè aquests miren pels seus propis interessos".
Els seus propis interessos són els d'obtenir uns beneficis derivats de les vendes dels seus productes a uns potencials consumidors. Per la seva banda, aquests consumidors veuran satisfetes unes necessitats gràcies a l'interès egoista del carnisser, del cerveser i del forner. Tanmateix, la idea inicial d'aquests no és la de millorar el nivell de benestar de la comunitat sinó simplement la d'obtenir un benefici.
       "...gestionant aquesta indústria de manera que el seu producte sigui del major valor possible, ell cerca únicament el seu propi benefici, i en això, com en molts altres casos, és dirigit per una mà invisible per assolir una fi que no era part de la seva intenció".

## Referències

* ↑ La Riquesa de les Nacions. Llibre I. Capítol II.
* ↑ La Riquesa de les Nacions. Llibre IV. Capítol II.
# Aleksandr Tutxkin

Aleksandr Tutxkin (Lviv, 15 de juliol de 1964) és un jugador d'handbol rus, ja retirat, guanyador de tres medalles olímpiques.

## Biografia

Va néixer el 15 de juliol de 1964 a la ciutat de Lviv, població situada en aquells moments a la República Socialista Soviètica d'Ucraïna (Unió Soviètica) i que avui en dia forma part d'Ucraïna. Amb la desintegració de la Unió Soviètica adoptà la nacionalitat russa.

## Carrera esportiva

Va participar, als 24 anys, en els Jocs Olímpics d'Estiu de 1988 celebrats a Seül (Corea del Sud) on, en representació de la Unió Soviètica, va aconseguir guanyar la medalla d'or en la competició masculina. Absent dels Jocs Olímpics d'estiu de 1992 realitzats a Barcelona (Catalunya) i dels de 1996 realitzats a Atlanta (Estats Units), va participar en els Jocs Olímpics d'Estiu de 2000 realitzats a Sydney (Austràlia), on va tornar a aconseguir la medalla d'or, si bé en aquesta ocasió en representació de Rússia. En els Jocs Olímpics d'Estiu de 2004 realitzats a Atenes (Grècia), amb 40 anys, aconseguí guanyar la medalla de bronze en aquesta competició.
Al llarg de la seva carrera ha guanyat dues medalles en el Campionat del Món d'handbol i una en el Campionat d'Europa.
A nivell de clubs jugà, entre d'altres, al SKA Minsk (1983-1990), TUSEM Essen (1990-1997), Minden (1997-2000) i Cantàbria (2002). Les principals victòries a nivell de club foren la Copa d'Europa (1987, 1989, 1990), la Recopa d'Europa (1988) i la Supercopa d'Europa (1989).

## Referències

* 1 2 «Olympedia – Aleksandr Tuchkin». [Consulta: 25 desembre 2023].
* 1 2 «ТУЧКИН Александр Аркадьевич | Российские спортсмены | Спортивная Россия» (en rus). [Consulta: 25 desembre 2023].
# Oak Hill (Kansas)

Oak Hill és una població dels Estats Units a l'estat de Kansas. Segons el cens del 2000 tenia 35 habitants.

## Demografia

Segons el cens del 2000, Oak Hill tenia 35 habitants, 13 habitatges, i 6 famílies. La densitat de població era de 270,3 habitants/km².
Dels 13 habitatges en un 23,1% hi vivien nens de menys de 18 anys, en un 38,5% hi vivien parelles casades, en un 7,7% dones solteres, i en un 53,8% no eren unitats familiars. En el 46,2% dels habitatges hi vivien persones soles el 30,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 4.
Per edats la població es repartia de la següent manera: un 37,1% tenia menys de 18 anys, un 5,7% entre 18 i 24, un 28,6% entre 25 i 44, un 11,4% de 45 a 60 i un 17,1% 65 anys o més.
L'edat mediana era de 30 anys. Per cada 100 dones de 18 o més anys hi havia 144,4 homes.
La renda mediana per habitatge era de 29.583 $ i la renda mediana per família de 46.250 $. Els homes tenien una renda mediana de 20.625 $ mentre que les dones 38.750 $. La renda per capita de la població era d'11.326 $. Cap de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oak Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Oak Hill». American Fact Finder. Oficina del Cens dels Estats Units, 12-01-2010.
# Codi ternari híbrid

En telecomunicacions, el codi de línia ternària híbrida (H-) és un codi de línia que funciona segons un principi híbrid que combina els codis binaris de no retorn a zero (NRZL) i els codis polars de retorn a zero (RZ).
El codi H-ternari té tres nivells per a la representació del senyal; aquests són positius (+), zero (0) i negatius (-). Aquests tres nivells estan representats per tres estats. L'estat del codi de línia podria estar en qualsevol d'aquests tres estats. Es produeix una transició al següent estat com a resultat d'una entrada binària 1 o 0 i l'estat de sortida actual del codificador. El procediment de codificació és el següent.
| Bit d'entrada | Sortida prèvia | Nivell de sortida |
| 0 | + | − |
| 0 | 0 | − |
| 0 | − | 0 |
| 1 | + | 0 |
| 1 | 0 | + |
| 1 | − | + |
* En general, el codificador surt + nivell per a una entrada binària 1 i un nivell - per a una entrada binària 0.
* Tanmateix, si això donaria com a resultat el mateix nivell de sortida que el temps de bit anterior, en el seu lloc s'emetrà un nivell 0.
* Inicialment, l'estat actual de la sortida del codificador s'assumeix al nivell 0 quan el primer bit arriba a l'entrada del codificador.
El nou esquema de codificació de línies viola la regla de codificació de NRZ-L quan arriba una seqüència d'1s o 0s i, per tant, supera algunes de les seves deficiències. Durant el període de violació per a una sèrie d'1s o 0s, funciona amb la mateixa regla de codificació de la RZ polar però amb una ocupació de pols de període complet.
Els codis NRZ-L i RZ polars tenen deficiències en comparació amb l'esquema de codificació H-ternari proposat. El codi NRZ-L no té prou informació de temporització quan el senyal binari es manté en un nivell d'1 o 0. Això té una influència directa en la sincronització del rellotge del receptor amb el del transmissor i, com a resultat, té un impacte en la detecció del senyal digital rebut.
El codi H-ternari també té una superioritat temporal en comparació amb codis ternaris similars. Un altre codi de línia ternària com la inversió de marca alternativa (AMI) també no té la informació de temps quan cal transmetre una sèrie de zeros. Aquest inconvenient es veu en part superat per la seva versió modificada la bipolar d'alta densitat amb substitució de tres zeros (HDB3).
D'altra banda, el nou codi té un ample de banda més petit en comparació amb el codi RZ polar. Aquest últim té els seus components espectrals de freqüència concentrats al doble de la velocitat de dades binàries original perquè el codi RZ polar té un cicle de treball del pols del 50 per cent.

## Referències

* ↑ «Hybrid ternary code explained» (en anglès). [Consulta: 9 novembre 2023].
* ↑ Glass, A.. «Design and modeling of H-ternary line encoder for digital data transmission». A: 2001 International Conferences on Info-Tech and Info-Net. Proceedings (Cat. No.01EX479) (en anglès). 2. IEEE Xplore, 2001, p. 503–507. DOI 10.1109/ICII.2001.983628. ISBN 0-7803-7010-4.
* ↑ «Hybrid ternary code» (en anglès). [Consulta: 9 novembre 2023].
* ↑ «Digital Transceiver using H-Ternary Line Coding Technique» (en anglès). [Consulta: 9 novembre 2023].